open-index/open-wikipedia-markdown huggingface dataset:
Sistemang endokrina

[right|thumb|227px|Mga pangunahing glandula ng sistemang endokrin (Sa [lalaki (*nasa kaliwa*), sa babae *nasa kanan*): **1.** glandulang pineal **2.** glandulang pitwitaryo **3.** glandulang pang-thyroid **4.** thymus **5.** glandulang adrenal **6.** lapay **7.** obaryo **8.** testes.]]

Ang **sistemang endokrina** (Ingles: *endocrine system*) ay isang pinagsanib na mga maliliit na mga organo na kaugnay sa pagpapalabas ng mga panghudyat na mga molekyul na mula sa labas ng mga selula at tinatawag silang mga hormon. Nakatutulong ang sistemang endokrin sa pagpapanatili ng metabolismo, sa paglaki at pag-unlad ng tao, sa tungkulin ng mga tisyu), at may tungkulin din sa emosyon.
Ang larangan sa panggagamot na may kaugnayan sa mga karamdaman ng mga glandulang pang-endokrin ay ang endokrinolohiya, isang sangay ng mas malawak na larangan ng panloob na medisina.

## Mga sanggunian 
Kaurian:Anatomiya ng tao
Kaurian:Anatomiya ng hayop
Kaurian:Anatomiya
Sistemang sirkulatoryo

thumb|upright|200px|right|Ang sistemang sirkulatoryo ng tao. Ipinapakita ng pula ang dugong mahaluan ng oxygen (o *oxygenated*), ipinapikita naman ng bughaw ang dugong nawalan ng oxygen (o *deoxygenated*).
Ang **sistemang sirkulatoryo**, **sistemang pangsirkulasyon**, **sistemang pangkalat**, **sistemang pampalaganap** o **sistemang kardiyobaskular** (Ingles: ***circulatory system*** o ***cardiovascular system***) ay isang organong nagdadala at nagkakalat ng mga sustansiya, mga hangin, at dumi patungo at mula sa mga selula, at tumutulong sa pagpapanatili ng antas ng temperatura at pH upang makalinga ang homeostasis. Habang ang mga tao, maging ang ibang mga bertebrado ay may **saradong sistemang sirkulatoryo**, ang ilang mga grupo ng imbertebrado ay may **bukas na sistemang sirkulatoryo**. Ang lapi o *phyla*, na isang pinakakatutubo o isinaunang hayop, ay walang mga sistemang sirkulatoryo.

## Sistemang sirkulatoryo ng tao! 
Ang mga pangunahing kayarian ng sistemang sirkulatoryo ng tao ay ang puso, ang dugo, at ang mga sisidlan ng dugo.

Bilang karagdagan, ang mga kayariang ito ay maaaring maging kabilang sa sirkulasyong sistemiko o sa sistemang pulmonaryo. Ang sirkulasyong sistemiko ang siyang pangunahing bahagi ng sistemang sirkulatoryo, samantalang ang sistemang pulmonaryo ang siyang nagbibigay ng oksiheno sa dugo.

## Tingnan din 
* Para sa mga halaman, tingnan ang sistemang baskular

## Mga sanggunian 
Kaurian:Sistemang sirkulatoryo
Sistemang inmune

Ang **sistemang imyuno** o **sistemang panlaban** o **sistemang pangsanggalang** o **sistemang pananggalang** (Ingles: ***immune system***) ay isang kaluponan ng mga mekanismong nagbibigay proteksiyon laban sa mga karamdaman sa pamamagitan ng pagkilala at pagpatay sa mga patohen at mga selulang lumilikha ng mga bukol. Nakakapuna ang mga ito ng malawakan at magkakaibang mga ahente, mula sa mga birus hanggang sa mga bulating parasitiko, at kailangang maipagkaiba ang mga ahenteng ito mula sa mga malulusog na selula na pag-aari ng kaniyang sariling pangangatawan at maging mula sa kaniyang mga pansariling mga tisyu, upang ganap na maisagawa ang kaniyang mga tungkulin. Masalimuot ang kakayahang pumunang ito sapagkat nasasanay ang mga manlulusob at nakapagpapalago ng mga maraming mga pamamaraan upang matagumpay na malusob ang punong organismo. 

## Mga sanggunian 
Kaurian:Anatomiya
Kaurian:Anatomiya ng tao
Kaurian:Anatomiya ng hayop
Santa Maria, Ilocos Sur

Ang **Bayan ng Santa Maria** ay isang ika-4 na klaseng bayan sa lalawigan ng Ilocos Sur, Pilipinas. Ayon sa , ito ay may populasyon na  sa may  na kabahayan. 

## Mga Barangay
Ang bayan ng Santa Maria ay nahahati sa 33 mga barangay.

* Ag-agrao
* Ampuagan
* Baballasioan
* Baliw Daya
* Baliw Laud
* Bia-o
* Butir
* Cabaroan
* Danuman East
* Danuman West
* Dunglayan

* Gusing
* Langaoan
* Laslasong Norte
* Laslasong Sur
* Laslasong West
* Lesseb
* Lingsat
* Lubong
* Maynganay Norte
* Maynganay Sur
* Nagsayaoan

* Nagtupacan
* Nalvo
* Pacang
* Penned
* Poblacion Norte
* Poblacion Sur
* Silag
* Sumagui
* Suso
* Tangaoan
* Tinaan

## Demograpiko
## Mga sanggunian 
## Mga Kawing Panlabas
*Philippine Standard Geographic Code 

Kategorya:Mga bayan at lungsod sa Pilipinas
Sistemang panunaw

thumb|right|Guhit-larawan ng sistemang panunaw ng tao: 
1. puwang sa bibig, 
4. dila, 
6. mga glandulang panlaway: 
7. nasa ilalim ng dila (*sublingual*); 
8. nasa ilalim ng pang-ibabang panga (*submandibular*), 
9. parotid, 
10. *pharynx*, 
11. esopago, 
12. atay, 
13. apdo, 
14. pangkaraniwang daanang pang-apdo, 
15. sikmura, 
16. lapay, 
17. daanang pang-lapay, 
19. duodenum, 
21. ileum (maliit na bituka), 
22. apendiks, 
23. colon, 
24. pahalang na colon, 
25. pataas na colon, 
26. *cecum*, 
27. pababang colong, 
29. tumbong, 
30. butas ng puwit (anus).
Ang ***sistemang panunaw*** o ***sistemang dihestibo*** (Ingles: *digestive system*) ay ang organong pangsistema na tumutunaw at sumisipsip sa mga sustansiya na natatanging kailangan sa paglaki at pagpapanatili. Kabilang sa sistemang panunaw ang bibig, esopago, sikmura, lapay, atay, apdo, duodenum (ang tokong), hehunum, ileum, mga bituka, tumbong, at butas ng puwit. Kaugnay ng sistemang ito ang katagang **gastrointestinal** na tumutukoy o may kaugnayan sa **pitak gastrointestinal** (*gastrointestinal tract* sa Ingles) o **pitak panunaw** (*digestive tract* sa Ingles, ang **dihestibong pitak**) at kinabibilangan din ng tokong, isaw, at mga bituka.

Ang **kanal na alimentaryo** (Ingles: *alimentary canal*, *alimentary tract*), na mayroong teknikal na pangalang ***tubus digestorius*** (tubong panunaw), ay ang tubong dihestibo na umaabot mula sa bibig hanggang sa butas ng puwit. Ang pangalan nito ay nagpapahiwatig din sa mga glandulang nagbubuhos ng kanilang mga katas papaloob sa kanal, partikular na ang mga glandulang panglaway (glandulang salibaryo), ang pankreas, at ang atay. 

## Mga sanggunian
## Mga kawing na panlabas 
* Maikling pagtalakay  mula sa Pamantasan ng Estado ng Colorado

Kaurian:Anatomiya
Kaurian:Anatomiya ng tao
Kaurian:Anatomiya ng hayop
Kaurian:Sistemang panunaw
Tagudin

Ang **Bayan ng Tagudin** ay isang ika-4 na klaseng bayan sa lalawigan ng Ilocos Sur, Pilipinas. Ayon sa , ito ay may populasyon na  sa may  na kabahayan. 

## Mga Barangay
Ang bayan ng Tagudin ay nahahati sa 43 mga barangay.

*Ag-aguman
*Ambalayat
*Baracbac
*Bario-an
*Baritao
*Becques
*Bimmanga
*Bio
*Bitalag
*Borono
*Bucao East
*Bucao West
*Cabaroan
*Cabugbugan
*Cabulanglangan

*Dacutan
*Dardarat
*Del Pilar
*Farola
*Gabur
*Garitan
*Jardin
*Lacong
*Lantag
*Las-ud
*Libtong
*Lubnac
*Magsaysay
*Malacañang

*Pacac
*Pallogan
*Pula
*Pudoc East
*Pudoc West
*Quirino
*Ranget
*Rizal
*Salvacion
*San Miguel
*Sawat
*Tallaoen
*Tampugo
*Tarangotong

## Demograpiko
## Mga sanggunian 
## Mga Kawing Panlabas
*Pasyalang Ilocos Sur 
*Tagudin website 
*Philippine Standard Geographic Code 

Kategorya:Mga bayan at lungsod sa Pilipinas
Sistemang pang-alis ng mga dumi

Ang **sistemang pang-alis ng dumi** o **sistemang panlinis** o **sistemang ekskretoryo** (Ingles: *excretory system*) ay isang pamamaraan o sistema sa katawan ng isang organismo na siyang gumaganap sa tungkuling ekskresyon, ang proseso ng pagtatanggal ng mga dumi mula sa katawan.  Ito ang may tungkuling mag-tanggal ng mga duming dulot ng homeostasis.  Maraming mga bahagi ng katawan na may tungkulin sa prosesong ito: katulad ng mga glandulang pampawis, ang atay, ang mga baga, at ang kayarian ng mga atay.  Inaalis ng sistemang ito ang mga dumi ng organismo, pinananatili ang balanse at regulasyon ng mga kayariang kimikal sa mga pluidong pangkatawan.  Inaalis nito ang mga produktong pang-ekskretoryo mula sa katawan, nag-iimbak ng tubig at sinsasala ang mga pluidong pangkatawan.  Kabilang sa mga bahagi nito ang anumang tumutulong sa pagpapababa ng antas ng mga dumi at mga hindi kailangang mga sustansiya.  Kung wala ang sistemang ito, ang pagkakaipun-ipon ng mga mapaminsalang mga dumi ay maaaring makapagbigay ng pinsala sa katawan, na kalalabasan ng pagkasira, peligro, at maging ng kamatayan.

## Kayarian ng sistemang ekskretoryo
* Sistemang pang-ihi
** Mga bato
** Nepron
** Ihi
* Malaking bituka
* Baga
** Karbong dioksido
* Balat
** Pawis
* Atay
** Katas ng apdo
* Apdo
** Mga napinasalang selula ng pulang dugo
* Mga gutli ng limpa
** Mga dayuhang selula
* Sistemang tubyul na Malpigyano (sa sistemang ekskretoryo ng mga Artropod)
** Menstruwasyon

## Mga tungkulin
Ito ang mga tungkulin at katangian ng sistemang ekskretoryo:
-Pag-tatanggal ng mga dumi.
-Pag-aalis ng mga walang kapakinabangang mga pangalawang produktong inilabas mula sa mga selula.
-Pag-tatanggal ng mga nakapipinsalang pagkakaipun-ipon ng mga kimikal.
-Maagang lumilitaw sa katawan ng sanggol ang sistemang ito habang nasa sinapupunan.
-Pinananatili nito ang tuluy-tuloy at matimbang mga kalipunan ng mga kimikal.
-Pinananatili nito at nag-iipon ng tubig mula sa loob ng katawan.

## Mga sanggunian
Kategorya:Anatomiya ng tao
Kategorya:Anatomiya ng hayop
Kategorya:Anatomiya
Punla

Ang **punla** ay maaaring tumukoy sa mga sumusunod:

*Buto, binhi mula sa bunga ng halaman.
*Semilya o punlay, sangkap sa paglikha ng bagong nilalang (sa pertilisasyon).
*Gameto, dalawang pang mga uri ng selulang pangreproduksiyon.
Kasarian

[thumb|right| Mga [panandang pangkasarian: pambabae (*kaliwa*), panlalaki (*kanan*), nagmula sa mga simbulo nina Venus at Marte.]]

Ang **kasarian**, **tauhin**, o **seks** (Ingles: *gender*), sa karaniwang gamit, ay tumutukoy sa pagkakaiba sa pagitan ng mga lalaki at ng mga babae.  Sinasabi ng *Encyclopædia Britannica* na ang sariling-batid na kasarian *(gender identity)* ay "pagkakakilala ng isang indibidwal sa pagiging lalaki o babae, na kaiba sa tunay na kasariang biyolohikal."  Bagaman ang salitang *kasarian* ay karaniwang ginagamit din bilang katumbas ng salitang *seks* (Ingles: *sex*), karaniwang itong tuwirang tumutukoy sa pagkakaibang panlipunan sa loob ng mga agham panlipunan, na tinatawag na papel na pangkasarian sa mga agham biyolohikal.  Sa larangan ng kasaysayan, na ang peminismo ang lipunan ang nagtakda ng mga papel na pangkasarian, at walang batayang pam-biyolohiya.  Maaaring tawaging mga transhender o genderqueer, sa wikang Ingles, ang mga taong nakadarama na ang kanilang mga tunay na katawan ay hindi kaakibat ng kanilang sariling-batid na kasarian.

## Tingnan din 
* Talaan ng mga kasarian

## Mga sanggunian
Kategorya:Biyolohiya
*
Binhi

Ang salitang **binhi** ay maaaring tumukoy sa mga sumusunod:

*Tamod (selula), selulang pang-reproduksiyon.
*Buto, mula sa bunga ng halaman.
*Gameto, dalawang uri pa ng mga selulang pang-reproduksiyon.

## Tingnan din
*Punla
Spermatozoa

Ang **tamod** (Ingles: ***sperm***) ay tumutukoy sa mga selula ng sistemang reproduktibo ng mga lalaki. Ang **isperma** ay isang *gamete* ng lalaking tao o hayop na may kakayahang makapagpertilisa ng isang *ovum*. Tinatawag na ***spermatid*** ang isang selula ng isperma na wala pa sa gulang (kulang pa sa edad). Samantala, ang ***spermatozoon*** (maramihan: ***spermatozoa***) ay ang mga selula ng isperm na nasa hustong gulang na. Ang mga selulang ispermatoheniko (*spermatogenic cell*) ay ang mga selula na nasa loob ng mga tubulong seminiperoso (*seminiferous tubule*) na nagpapalitaw ng mga selula ng isperma. Ang proseso ng produksiyon ng mga isperma ay tinatawag na **ispermatohenesis** (*spermatogenesis*).

## Tingnan din
*Semilya
*Esperma

## Mga sanggunian
Kategorya:Sistemang reproduktibo ng lalake
Dugong

Ang **dugong**, **dugonggo** o ***Dugong dugon*** (pangalang pang-agham) ay isang malaking mamalyang pandagat na, kasama ng mga manatee, ay isa sa apat na mga nabubuhay pang mga espesye ng orden ng mga *Sirenia* (mga duyong). Ito ang tanging buhay na espesye sa pamilyang Dugongidae. Ang dugong ay dumedepende sa *seagrass* upang mabuhay kaya madalas itong malapit sa baybayin. Ang dugong ay hinahanap at pinapatay para karne at langis nito.

Ang salitang "dugong" ay nagmula sa bisayang salita na "dugung". Ginamit ang salitang "dugon" ng isang naturalistang Pranses na si Georges-Louis de Buffon sa kanyang ginawang *Histoire Naturelle* (1765).  Ang iba nitong pangalan sa ibang mga lugar ay "sea cow", "sea camel", at "sea pig".
[thumb|Kalansay ng dugong dugon na matatagpuan sa [Pambansang Museo ng Pilipinas|Pambansang Museo.]]

## Taksonomiya 
Ang *Dugong dugon* ay ang tanging buhay na espesye sa pamilyang Dugongidae. Ito ay unang itinuring na kabilang sa pamilyang Trichechidae noong 1776. Pagkatapos, binigyan ang espesyeng dugong ng sariling pamilyang Dugongidae.

Sa ginawang pag-aaral sa populasyon ng dugong gamit ang DNA ng mitokondriya, sinasabi na ang DNA mula sa populasyon ng Timog-Silangang Asya ay iba kumpara sa iba ang pinagmulan. Wala pang malinaw na impormasyon upang ipaghiwalay ang klasipikasyon ng magkakaibang grupo.

## Mga sanggunian 
Kategorya:Sirenia
Kategorya:Duyong
Hinulugang Taktak

Ang **Hinulugang Taktak** ay isang talon sa Pilipinas na matatagpuan sa lalawigan ng Rizal sa pulo ng Luzon. Binansagang isang Pambansang Liwasan ang napapalibutang lugar ng talon sa ilalim ng pangangasiwa ng Kagawaran ng Kapaligiran at Likas na Yaman (DENR), Pamahalaang Lalawigan ng Rizal at Pamahalaang Panglungsod ng Antipolo. Isa ang talon sa dalawang pinakapopular na lugar na panturismo sa Lungsod ng Antipolo, and kabisera ng Rizal, kasabay ng Katedral ng Antipolo. Noong 1990, inihayag bilang isang Pambansang Dambanang Makasaysayan ang Hinulugang Taktak sa pagpasa ng Batas Republika Blg. 6964. Noong 2000, idineklara ang Hinulugang Taktak bilang isa sa mga protektadong tanawain ng Pilipinas alinsunod sa Batas Republika Blg. 7586.

Ang tubig ng talon ay madumi at hindi na angkop para paliguan Ngunit marami sa Lokal at Pambansang Pamahalaan ay kumikilos para mailigtas  ang natural  nitong kagandahan at sinisikap para mapangalagaan ang itaas na bahagi nito para gawing liwasan,at hindi para maabuso at pagtapunan ng dumi.

## Mga sanggunian
## Mga kawing panlabas
* Antipolo Tourist Destinations (websayt ng Lungsod Antipolo)  (Ingles)
* Antipolo Tourist Destinations (websayt ng Lungsod ng Antipolo) 
* Antipolo festivals (websayt ng Lungsod ng Antipolo) 
* Hotels and Resorts Destinations (websayt ng Lungsod ng Antipolo) 
* Antipolo resorts and restaurants Destinations (websayt ng Lungsod ng Antipolo)
MIQ

Si **MIQ** (三玖, みく, *Miku*) ay isang mang-aawit at seiyu (aktor na nagboboses) na ipinanak noong 3 Oktubre 1955 sa Minato-Ku ng Tokyo, Hapon. Dati bilang MIO. Sa kasalukuyan, siya ay isang *solo artist* at isa sa mga punong abala ng palabas na King Records. Karamihan sa kanyang awitin ay para sa mga Anime, Tokusatsu at Video Laro. Pagkaraan kaniya debut sa 1982, mga throaty, soulful timbre ng kaniya boses ay uncharacteristic ng mga manganganta mula sa Hapon (sa ngayon, siya tanggapin maging mas karaniwan). MIQ tanggapin maglista Aretha Franklin, Anita Baker at Chaka Khan bilang mga kapangyarihan sa kaniya tawagin ng vocal.

MIQ gumanap sa mga convention ng Anime East sa Estados Unidos para mga taon 1994 at 1995. Siya balikan sa Estados Unidos para mga anime convention palibot sa Anime Expo 2004.

Noong 2001, kaniya karangalan magpalit mula MIO sa MIQ.

## Listahan ng mga awitin sa Anime
### Combat Mecha Xabungle 1982
* HEY YOU
* Wasure Kusa (わすれ草)

### Aura Battler Dunbine 1983
* Aura Road / Dunbine Tobu (ダンバインとぶ)
* Dunbine Fire
* Mieru Darou Byston Well (みえるだろうバイストン・ウェル)

### Xabungle Graphity 1983
* Coming Hey You
* GET IT!

### Heavy Metal L-Gaim 1984
* L-GAIM -Time For L-Gaim- (エルガイム-Time for L-GAIM-)
* Starlight Shower (スターライト・シャワー)
* Time for L-GAIM (English Version)

### Sei Juushi Bismarck (Star Musketeer Bismarck) 1984
* Fushigi Call Me (不思議CALL ME)
* Galaxy Dream (夢銀河)

### Area 88 Act 1 (OVA) 1985
* Good-bye, Lonely Blue  
* RAZOR'S EDGE  
* LONG AGO AND SO FAR AWAY

### Area 88 Act 2 1985
* Kanashimi no Destiny (悲しみのDestiny)

### PATLABOR MOBILE POLICE (OVA) 1988
* Seigi ga Koibito -Noaki no Ballade- (正義が恋人-野明のバラード-)
* PATLABOR'99

### Mobile Suit Gundam 0083 -STARDUST MEMORY- (OVA) 1991
* MEN OF DESTINY
* OBLIVION
* STAR BRIGHT
* Evergreen

### 3×3EYES (OVA) 1991
* Eien yorimo (永遠よりも)

### STAR DUST (OVA) 1992
* PEACE OF LOVE
* UNIVERSAL LOVE

### The King of Braves Gaogaigar FINAL (OVA) 2000
* Saikyou Yuusha Robo Gundan -Ladies- (最強勇者ロボ軍団-Ladies-)
* Lion no Joou -Hyper Mode- (獅子の女王-ハイパー・モード-)

### Angel Heart 2005
* Shunkan (瞬間)

## Listahan ng mga awitin sa Tokusatsu
### Juken Sentai Gekiranger 2007
* Extreme Ki! (過激気!)

## Listahan ng mga awitin sa Video Laro
### 70's Robot Anime: Geppy-X
* Kenran taru Gyakushuu no Kyuuseishu (絢爛たる逆襲の救世主)

### Muvluv Supplement
* Angel Seed

### Shin Seiki Yuusha Taisen
* Burning!! Brave Heart! ~Yuusha no Damashii~ (~勇者の魂~)

### SWORD MASTER
* Anata kara Watashi e (あなたから私へ)
* DESIRE FOR WINDS

### Super Robot Wars
* Kaze no No Reply (風のノー・リプライ)
* Z, Toki wo koete (Z・刻をこえて)
* Toki wo Koete (時を越えて)
* Neppu! Shippu! Cybuster (熱風!疾風!サイバスター)
* Mizu no Hoshi e Ai wo komete (水の星へ愛をこめて)

### Super Robot Wars 64
* Atsuki Damashii (熱き魂)

### Super Robot Wars Alpha
* ICE MAN

### The 4th Super Robot Wars
* TIME TO COME

## Tribya
* Si MIQ tanggapin pati maging mga aktor na nagboboses para bisita sa anime "Aura Battler Dunbine".

## Mga impormasyon tungkol kay MIQ
*MIQ Official Site  (sa wikang Hapon)
*MIO sa Anison Database
*MIQ sa Anison Database

Kategorya:Mga mang-aawit mula sa Hapon
Kagawaran ng Enerhiya (Pilipinas)

Ang **Kagawaran ng Enerhiya** ng Pilipinas ay nasasaklaw ng RA 7638 upang maghanda, bumuo, makipagugnayan, pangasiwaan, at kontrolin lahat ng proyekto, plano at aktibidad, ng pamahalaan na may kinalaman sa pagpapalawak ng kaalaman, pag-pepresyo, pamamahagi, at pangangalaga sa enerhiya.

## Tala ng mga Kalihim/Ministro ng Enerhiya
(*) Pansamantalang Tagapamalakad
(**) Sabay na ginagampanan bilang Pangulo

## Sanggunian
Kategorya:Enerhiya sa Pilipinas
Kaurian:Mga kagawarang tagapagpaganap ng Pilipinas
Natin99

Ang ***Natin99*** ay ang pang-walong album ng banda na Eraserheads. Inilabas ito noong taong 1999. 

## Listahan ng Awitin
#"Sinturong Pangkaligtasan" – 2:28
#"Dahan Dahan" – 2:39
#"Kahit Ano" – 3:07
#"Sino sa Atin" – 3:05
#"Maselang Bahaghari" – 3:30
#"Tama Ka" – 3:19
#"May Sumasayaw" – 3:28
#"Peace It Together" – 7:16
#"Salamin" – 3:33
#"Pop Machine" – 5:40
#"Kilala" – 4:03
#"Huwag Kang Matakot" – 3:11
#"Southsuperhiway" – 4:12
#"68 Dr. Sixto Antonio Ave." – 5:35
#"Game! Tama Na!" – 5:14

Kaurian:1999 albums
Kaurian:Eraserheads albums
ABC

Ang **ABC** ay ang unang tatlong titik ng Latin script.

Ang **ABC** o **abc** ay maaari ding sumangguni sa:

## Sining, Libangan at Media
### Broadcasting
* Aliw Broadcasting Corporation, Philippine broadcast company
* American Broadcasting Company, isang komersyal na American TV broadcaster
** Disney–ABC Television Group, ang dating pangalan ng parent organization ng ABC
* Australian Broadcasting Corporation, isa sa mga pambansang pampublikong tagapagbalita ng Australia
** ABC Television (Australian TV network), ang pambansang network ng telebisyon ng Australian Broadcasting Corporation
*** ABC TV (Australian TV channel), ang punong istasyon ng TV ng Australian Broadcasting Corporation
*** ABC Canberra (istasyon ng TV), Canberra, at iba pang mga lokal na istasyon ng ABC TV sa mga kabisera ng estado
*** ABC Australia (Southeast Asian TV channel), isang international pay TV channel
* ABC Radio (disambiguation), ilang mga istasyon ng radyo
* Associated Broadcasting Corporation, ang dating pangalan ng TV5 Network, Inc., isang kumpanya ng media sa Pilipinas
** ABC-5, ang dating pangalan ng TV5, isang Philippine free-to-air television network
* ABC (Swedish TV program), isang dating Swedish regional news program
* ABC Weekend TV, isang dating kumpanya ng telebisyon sa Britanya
* Asahi Broadcasting Corporation, isang Japanese commercial television at radio station
* Associated Broadcasting Company, isang dating pangalan ng Associated Television, isang kumpanya ng telebisyon sa Britanya
* African Barter Company, isang pan-African barter broadcast syndication company
Lady Valerie

Si **Lady Valerie** ay isang magaling at kilalang manunugtog na Pilipino sa piano at electronic organ sa ballroom dancing sa Pilipinas. Ang tunay niyang pangalan ay Valentino Rios Torillo at siya ay pinanganak at lumaki sa Rosario, Cavite noong decada 50. Ang kanyang kapatid na lalaki ay si Eagle Scout Antonio Torillo na isa sa mga Boy Scouts na nasawi sa pagsabog ng KLM Airlines sa gawing bahagi ng Indian Ocean noong decada 60.Ang kalsadang Scout Torillo sa Quezon city ay ipinangalan sa kanya.Si Lady Valerie ay may mga recordings sa tape at cd na mabibili sa mga record stores.

Kategorya:Mga musiko mula sa Pilipinas
Pananalapi

Maaaring tumukoy ang **pananalapi** sa:

* Pananalapi (disiplina) - tungkol sa pamamahala ng salapi
* Pananalapi (yunit ng palitan) - tungkol sa isang yunit ng palitan na isang anyo ng salapi na pera
UTC

]]
Ang **UTC** (, ) ay ang pangunahing pamantayang oras na kung saan inaayos ng mundo ang mga orasan at oras. Nasa loob ito ng isang segundo ng gitnang oras ng solar (tulad ng UT1) sa 0° longhitud (sa Reperensyang Meridiyanong IERS bilang kasalukuyang ginagamit na punong meridyano) at hindi inakma para sa *daylight saving time* (o oras na nakapagtitipid ng liwanag ng araw). Ito ang epektibong kahalili sa *Greenwich Mean Time* (GMT) o Gitnang Oras ng Greenwich.

Nagsimula noong Enero 1, 1960 ang koordinasyon ng oras at prekuwensya ng mga transmisyon sa mundo. Unang opisyal na pinagtibay ang UTC bilang Rekomendasyong CCIR 374, *Standard-Frequency and Time-Signal Emissions*, noong 1963, subalit ang opisyal na pagdadaglat ng UTC at ang opisyal na pangalang Ingles (kasama ang katumbas sa Pranses) ay hindi pinagtibay hanggang noong 1967.

Binago ng ilang beses ang sistema, kabilang ang maikling panahon na ang koordinasyong-oras ng mga sensyas ng radyo ay sinamhimpapawid sa parehong UTC at "*Stepped Atomic Time* (SAT)" bago naipatupad ang bagong UTC noong 1970 at naipatupad noong 1972. Pinagtibay din ng pagbabagong ito ang segundong bisyesto upang simplehan ang mga pag-aakma sa hinaharap. Pinagtibay ng Pangkalahatang Pagpupulong sa mga Bigat at Sukat ang isang resolusyon na baguhin ang UTC sa isang bagong sistema na tatanggalin ang segundong bisyesto sa 2035.

## Mga sanggunian
Kategorya:Mga sona ng oras
Sukat

na ito; tatsulok, parallelogram at bilog ay tinatayang 15.57 na parisukat.]]

Ang **sukat** (Latin, Kastila, Ingles: *area*, Aleman: *Flächeninhalt*, Tsino: 面积) ay ang laki o lawak ng espasiyo na sinasakop ng isang patag (dalawang dimensiyon) na kalatagan o hugis.  Tumutukoy ang terminong **sukat ng kalatagan** sa kabuan na mga lawak ng nakikitang mga gilid ng isang bagay.

## Mga pormula ng pagsukat ng hugis
Ito ang talaan sa pagkuwenta ng sukat ng mga elementaryang hugis.

## Irregular na poligon
Ang sukat ng irregular na mga poligon ay maaaring kwentahin gamit ang Pormula ng surveyor.
## Sukat ng punsiyon
Ang sukat ng punsiyon ay maaaring kwentahin gamit ang integrasyon.
## Mga yunit 
Kabilang sa mga unit para **sukatin ang lawak ng kalatagan**:
:metro kwadrado = hinangong unit ng SI
:are = 100 metro kwadrado
:hektarya = 10,000 metro kwadrado
:kilometrong parisukat = 1,000,000 metro kwadrado
:megametro kwadrado = 1012 metro kwadrado
:yarda kwadrado = 9 talampakan kwadrado = 0.83612736 metro kwadrado
:milyang parisukat = 2.5899881103 na kilometrong parisukat

## Mga sanggunian
Kategorya:Sukat
ISO 4217

[thumb|Isang tiket sa para sa eroplano na pinapakita ang halaga sa kodigong ISO 4217 na [Euro|EUR at hindi ang simbolo ng pananalapi na €. (babang kaliwa ng tiket)]]
Ang **ISO 4217** ay isang pamantayang internasyonal na sinasalarawan ang tatlong titik na mga kodigo (kilala din bilang **kodigo ng pananalapi**) upang magbigay kahulugan sa mga pangalan ng mga pananalapi na itinatag ng International Organization for Standardization (ISO).

Kategorya:Pananalapi
Talaan ng mga bansa ayon sa populasyon

Ito ang **tala ng mga bansa ayon sa populasyon**. Kabilang sa at niraranggo ng talang ito ang mga estadong may soberenya at mga teritoryong dumidepende sa sariling-pamamahala. Batay ang mga pigura sa pinakahuling taya ng mga may kapanyarihan sa pambansang senso na pangkalahatang binawasan o dinagdagan ang bilang sa pinakamalapit na mahalagang bilang. Batay naman ang ibang pigura sa panggitna-taong taya ng *Department of Economic and Social Affairs – Population Division* ng Nagkakaisang Bansa noong 2007. Dahil hindi kinokolekta ng sabay ang mga pigura ng bawat bansa, o may kaparehong antas ng katumpakan, maaaring nakakalinlang ang resulta ng ranggo. Para sa layuning paghahambing, kabilang dito ang mga entidad na hindi soberanya, bagaman nakaranggo lamang ang teritoryong may soberanya.

## Tingnan din 
* Talaan ng mga bansa
* Talaan ng mga kabansaan
* Talaan ng mga bansa ayon sa kapal ng populasyon
* Tala ng mga bansa ayon sa GDP (PPP) bawat kapita

## Mga sanggunian at talababa 
## Mga kawing panlabas 
Mga ugnay sa wikang Ingles:
* *United Nations Analytical Report for the 2004 revision of World Population Prospects * - kabilang ang detalye sa kaparaanan at mga pinagmulan na ginamit para sa pagtataya ng populasyon sa itaas.
* Mga orasan ng populasyon at tinayang mga tsart ng paglago para sa lahat ng mga bansa 

Kategorya:Populasyon
Kategorya:Talaan ng mga bansa
Bansa

Sa heograpiyang politikal at pandaigdigang politika, ang isang **bansa** (mula sa Sanskrito: *वंश* [vanśa]) ay isang pagkakahating pampolitika ng isang entidad pang-heograpiya, isang soberanyang sakop, na mas karaniwang kumakabit sa mga kaisipang estado o nasyon at pamahalaan. Ang pormal na pagkikilala bilang estado ay nangangailangan ng pagganap ng teoriyang konstitutibo ng pagka-estado, na nangangilangan ng isang estado ng pagkilala mula sa ibang mga estado na, mula sa iyon, ay kinikilala rin ng ibang mga lehitimong estado, upang maging isang estado.

## Pinagmulan ng Salita at mga Gamit
Nagmula ang salitang **bansâ** sa Sanskrito: *वंश* /ʋɐ̃.ɕɐ́/ o /vaṃśá/ na ang ibig-sabihin ay lahi, saling-lahi, kaangkanan.

Sa karaniwang paggamit, ang salitang bansa ay malawak na ginagamit sa diwa ng pagiging nasyon at estado, na may iba't ibang kahulugan. Sa ilang mga kaso tumutukoy ito sa mga estado at sa ibang mga pampolitikang entidad, ngunit sa ilang mga panahon tumutukoy lamang ito sa mga estado Itinuturing na karaniwan para sa mga lathalaing tungkol sa pangkalahatang impormasyon o estadistika na angkinin ang mas malawak na kahulugan para sa layong maglarawan o maghambing.

Maraming mga entidad na nagbubuo ng isang heograpiking entidad na may kohesyon, kung saan ilan ay dating estado, ngunit sa ngayon ay hindi estadong suberano (tulad ng Inglatera, Eskosya at Gales), ay karaniwang tinutukoy bilang mga bansa.  Ang antas ng pagsasarili ng gayung mga bansa ay malawak na nag-iiba.   May ilang sinasakupan ng mga estado, sapagka't maraming mga estado ay may mga teritoryong umaasa (tulad ng Kapuluang Birhen ng Britanya, ang Netherlands Antilles at Samoang Amerikano), na may teritoryo at mamamayang magkaiba sa kanilang mga sarili. Ang ganoong mga teritoryong umaasa ay minsang nakatala kasabay ng mga malalayang estado sa tala ng mga bansa.

## Tingnan din 
* Talaan ng mga bansa.
* Talaan ng mga kabansaan.
* Talaan ng mga bansa ayon sa kapal ng populasyon.
* Tala ng mga bansa ayon sa populasyon .
* Tala ng mga bansa ayon sa GDP (PPP) bawat kapita.
* Pagkamakabansa.
* Pagkamakabayan.

## Mga sanggunian

Kategorya:Heograpiyang pantao
Kategorya:Politika
DC Comics

Ang **DC Comics** ay isang Amerikanong kompanyang naglalathala ng mga komiks. Ito ay kabahagi ng DC Entertainment, isa sa mga sangay na kompanya ng Warner Bros. simula noong 1967. Ang DC Comics ay isa sa pinakamatanda at pinakamalaking kompanya ng komiks, ang naglalathala ng mga materyales na kinabibilangan ng mga makasaysayang *superheroes* tulad nina Superman, Batman, Wonder Woman, Flash, Green Lantern, Martian Manhunter, Nightwing, Green Arrow, Aquaman at Cyborg.

Random House ang namamhagi ng mga produkto ng DC Comics sa mga tindahan ng aklat, samantalang Diamond Comic Distributors ang namamahagi sa mga tindahan ng mga komiks. Ang DC Comics at ang karibal nito na Marvel Comics (nabili ng The Walt Disney Company noong 2009, ang kakumpetensya ng WarnerMedia) ang bumubuo sa 70% ng merkado ng mga librong komiks sa Amerika noong 2017.

## Mga sanggunian
## Mga pinagkunan
* 
* 

## Mga panlabas na kawil
* 
* Mike's Amazing World of DC Comics 
* DC Comics Database sa Wikia.com

Kategorya:DC Comics
Rodriguez

Ang **Rodriguez** (na dating kilala bilang **Montalban**) ay isang unang klaseng munisipalidad sa lalawigan ng Rizal, Pilipinas. Ito ang pinakahilagang bayan ng lalawigan at dumarating pagkaraan ng San Mateo, kapag magmumula sa Kalakhang Maynila. Nakalagak ang bayan sa mga libis ng nasasaklawan ng bulubundukin ng Sierra Madre at nagtataglay ng maraming mga pasyalang pook.  Ito rin ang pinakamalaking bayan sa lalawigan ng Rizal.Ayon sa , ito ay may populasyon na  sa may  na kabahayan.

Sinasabing naganap ang alamat ni *Bernardo Carpio* sa bulubundukin ng Montalban. Naglalahad ang alamat ng kuwento hinggil sa isang higanteng hindi makaalis mula sa pagitan ng dalawang bundok.
 
## Binuong pook 
Sa patuloy na paglawak ng Kalakhang Maynila, kabilang na ngayon ang lungsod sa binuong pook ng Maynila na umaaabot sa Cardon na nasa pinaka kanlurang bahagi nito.

## Pamahalaan 
Pangkasalukuyang pinamumunuan ang Rodriguez ng alkaldeng si Cecilio "Elyong" Hernandez.

## Mga barangay
Nahahati ang Rodriguez sa 12 mga baranggay (8 urbano, 4 na rural):

thumb|right|Batong-apog (limestone) sa barangay Mascap.

*San Jose
*Burgos
*Geronimo
*Macabud
*Mascap
*San Isidro
*San Rafael
*Balite
*Manggahan
*Rosario
*Puray
*Kasiglahan

## Demograpiko
## Mga Larawan

Talaksan:647Rodriguez, Rizal Barangays Roads Landmarks 27.jpg|Isang simbahan sa Rodriguez
Talaksan:803Rodriguez, Rizal Barangays Roads Landmarks 24.jpg|Isang sementeryo sa Rordriguez
1437Rodriguez, Rizal Barangays Roads Landmarks 23.jpg|thumb|Isang tulay sa Rodriguez
854Rodriguez, Rizal Barangays Roads Landmarks 10.jpg|thumb|St. Joseph's College
Talaksan:Top view of Puray Falls, Rizal Province, Philippines.jpg|thumb|Ilog Puray mula sa tuktok ng talon ng Puray
Talaksan:Gate of the Puray Elementary School, Rodriguez, Rizal, Philippines.jpg|thumb|Tarangkahan ng Mababang Paaralan ng Puray

## Mga sanggunian 
## Panlabas na mga kawing
*Philippine Standard Geographic Code 
*2010 Philippine Census Information 

Kategorya:Mga bayan ng Rizal
Poké Ball

Ang **Poké Ball** (モンスターボール, Monsutābōru?, Monster Ball sa orihinal na bersyon sa wikang Hapon) ay isang bola na ginagamit sa mga Pokémon video games at anime na seryeng pantelebisyon. Ginagamit ito ng mga Pokémon Trainers para manghuli ng mga Pokémon. Ang Poké Ball ay gumagamit ng malamahikang enerhiya para itago ang mga nahuling Pokémon hanggang sa gamitin ang nasabing Pokémon sa isang laban.

## Tignan Din 
Pokémon

Kategorya:Pokémon
Batwoman

Si **Batwoman** ay isang kathang-isip na *superhero* na lumalabas sa Amerikanong komiks na nilalathala ng DC Comics. Si **Katherine Rebecca "Kate" Kane** ay isang mayamang tagapagmana na naging inspirasyon ang *superhero* na si Batman at pinili, tulad niya, na ilagay ang kanyang kayamanan at kakayahan tungo sa isang kampanya upang labanan ang krimen bilang ang nakamaskarang bigilante sa kanyang tahanan sa Lungsod ng Gotham.

Ipinakilala ang kasalukuyang bersyon ng Batwoman noong 2006 sa ikapitong linggo ng isang-taon na paglalathala ng lingguhan na komiks na *52*. Ipinakilala bilang Kate Kane, nagsimulang kumilos ang makabagong Batwoman sa Lungsod ng Gotham sa pagkawala ni Batman pagkatapos ng mga pangyayari ng *crossover* na *Infinite Crisis* (2005) ng lahat ng lathalain ng kompanya. Isinulat ang makabagong Batwoman bilang isang Hudyo at bilang isang lesbiyana. Noong panahon ng New 52, naitatag na si Kate Kane bilang ang pinsan ni Bruce Wayne, ang ibang katauhan ni Batman, at siya ang pamangkin ng ina ni Bruce na si Martha Wayne. 

## Mga sanggunian
Kategorya:Mga karakter ng DC Comics
Black Canary

Si **Black Canary** ay pangalan ng dalawang kathang-isip na *superheroine* na lumalabas sa Amerikanong komiks na nilalathala ng DC Comics: sina Dinah Drake at Dinah Laurel Lance kasama ang ni-*reboot* na sama-samang bersyon sa loob ng The New 52. Nilikha ang orihinal na bersyon ng pangkat na manunulat-tagaguhit nina Robert Kanigher at Carmine Infantino, unang lumabas ang karakter sa *Flash Comics* #86 (Agosto 1947). Isa sa mga pinakaunang mga *superheroine*, lumabas ang pamagat na Black Canary sa maraming *flagship* na tambalan ng kompanya kabilang ang Justice Society of America at Justice League of America. Simula pa noong huling bahagi ng dekada 1960, naitambal ang karakter sa arkerong *superhero* na si Green Arrow, sa parehong propesyunal at romantikal.

Nagkaroon ng iba't ibang adaptasyon si Black Canary. Sa seryeng pantelebisyon na *Birds of Prey*, ginampanan siya ni Rachel Skarsten, at sa *Smallville*, ginampanan siya ni Alaina Huffman. Sa *Arrow* at sa ibang palabas ng Arrowverse, ang mga karakter na Dinah Laurel Lance, Sara Lance at Dinah Drake ay ginampanan nina Katie Cassidy, Caity Lotz at Juliana Harkavy. Unang lumabas sa pelikula si Dinah Lance sa pelikula ng DC Extended Universe na *Birds of Prey*, na ginampanan ni Jurnee Smollett-Bell.
## Mga sanggunian
Kategorya:Mga karakter ng DC Comics
Batman

Si **Batman** ay isang kathang-isip na karakter na ginawa ni Bob Kane. Isa si Batman sa mga kilalang characters ng DC Comics. Ang kanyang sikretong pangalan ay si Bruce Wayne,isang mayaman at playboy na tao. Kung iyong titingan may pagkakahawig si Batman kay Superman dahil binase ito kay Superman.

## Ibang Media 
Sa taong 1989 ay pinalabas sa mga sinihan ang Batman (1989), si Michael Keaton ang gumanap ng *role* na batman at Jack Nicholson bilang Joker. Dahil sa tagumpay ng Batman (1989) ay gumawa sila ng bagong sequel na pinagalanan na Batman Returns pinalabas ito sa taong 1992. Ang Batman Forever ay ang pagatlong sequel ng Batman (1989) ngunit hindi na bumalik si Keaton bilang Batman imbis ay pinalitan na ito ni Val Kilmer. Sa pang-apat na sequel ay hindi naging matagumpay ngunit ang video game nito ay naging pinakamagandang video game ng Batman Franshice.

Dahil sa Batman (1989) at Batman Returns ay naging inspiration ito ng Batman The Animated Series. Ang *Batman The Animated Series* ay naging matagumpay ng animated TV show at ito'y nagkaroon pa ng mga gantimpala. Noong 1996 ay gumawa ulit si Bruce Timm ng bagong proyekto at ito ang Superman The Animated Series dahil sa **"STAS"** ay binalik nila ulit ang batman at ginawan ng bagong Title na The New Batman Adventures(TNBA or Batman Gotham Knights). Ang Batman Begins ay  lumabas sa sinehan noong 2005 na pinagbibidahan ni Christian Bale bilang Batman, ang kasunod nito ay ipinalabas noong Hulyo 2008 na pinamagatang The Dark Knight.

*
Kategorya:Mga karakter ng DC Comics
Talaan ng mga bansa ayon sa kapal ng populasyon

[300px|thumb|[Kapal ng populasyon ayon sa bansa, 2006]]
[300px|thumbnail|right|[Kapal ng populasyon ayon sa bansa, 2015]]
Ito ay isang **talaan ng mga bansa at teritoryong dumedepende ayon sa kapal ng populasyon** sa mga naninirahan/km². Kabilang sa talaang ito ang mga soberanyang estado at mga teritoryong dumedepende sa sariling-pamamahalang kinikilala ng Nagkakaisang Kaharian. Kabilang, ngunit hindi pinagsusunod-sunod, sa talaang ito ang mga hindi kinikilala ngunit *de facto* na malayang mga bansa. Batay ang estadistika ng sumusunod na mga tala sa mga pook na kabilang ang mga bahagi ng tubig na nasa loob ng lupain (mga lawa, mga imbakan, mga ilog). Taya noong Hulyo 2005 ang mga datos na kinuha mula sa *United Nations World Populations Prospects Report* (pagbabago noong 2004), maliban kung nilagayan ng tanda.

Tandaan na taya lamang ang estadistika ng populasyon na hinati sa kabuuan ng lawak ng kalatagan at hindi dapat ituring bilang pananalamin sa kapal ng urbanidad o ipakita ang abilidad ng isang lupain ng teritoryo na suportahin ang pagtitirahan ng tao. Nakaitaliko ang mga pangalan ng mga teritoryong dumedepende at kinikilalang estadong wala o limitado ang pamamahala sa kanilang nasasakupan.

## Tingnan din 
* Talaan ng mga bansa
* Talaan ng mga kabansaan
* Tala ng mga bansa ayon sa populasyon
* Tala ng mga bansa ayon sa GDP (PPP) bawat kapita

## Mga sanggunian at talababa 
Kategorya:Talaan ng mga bansa
Booster Gold

Si **Booster Gold** (**Michael Jon Carter**) ay isang kathang-isip na *superhero* na lumalabas sa Amerikanong komiks na nilalathala ng DC Comics. Nilikha ni Dan Jurgens, unang lumabas ang karakter sa *Booster Gold* #1 (Pebrero 1986) at naging kasapi ng Justice League.

Inisyal siyang sinalarawan bilang isang pakitang-gilas na naghahanap ng kabantugan na mula sa hinaharap, gamit ang kanyang kaalaman sa mga makasaysayang kaganapan at teknolohiya sa hinaharap upang itanghal ang malabayaning publisidad. Lumago si Booster Gold sa takbo ng kasaysayan ng kanyang publikasyon at sa pamamagitan ng personal na trahedya, naging isang tunay na bayani na naitimbang ng reputasyon na kanyang nilikha sa sarili.

## Kasaysayan ng paglalathala
Unang lumabas si Booster Gold sa *Booster Gold* #1 (Pebrero 1986), na ang unang mahalagang karakter na ipinakilala sa pagpapatuloy ng DC Universe pagkatapos ng *Crisis on Infinite Earths*. Noong sumunod na taon, nagsimula siyang lumabas ng regular sa serye ng *Justice League* na nanatiling kasapi ng koponan hanggang nabuwag ang pangkat noong 1996.
## Mga sanggunian
Kategorya:Mga karakter ng DC Comics
Catwoman

Si **Catwoman** ay isang kathang-isip na karakter ng DC Comics.

[thumb|[Cosplay ni Catwoman.]]

## Pinangalingan ng karakter
## Impluwensiya sa iba pang mga karakter
## Sa ibang media
[thumb|upright|Si [Julie Newmar, ang unsng aktres na gumanap bilang Catwoman.]]

## Sanggunian
## Kawing panlabas
Kategorya:Mga karakter ng DC Comics
Kategorya:Mga karakter sa pelikulang pantasya
Kategorya:Mga karakter sa pelikulang superhero
Cyborg (komiks)

Si **Cyborg** ay isang kathang-isip na superhero sa komiks na lumalabas sa Estados Unidos na nilalathala ng DC Comics. Nilikha ang karakter ng manunulat na si Marv Wolfman at sa guhit ni George Pérez at una itong lumabas sa natatanging pagpasok sa *DC Comics Presents* #26 (Oktubre 1980). Orihinal na kilala bilang kasapi ng Teen Titans, napagtibay si Cyborg bilang ang kasaping nagtatag ng Justice League sa *reboot* ng DC noong 2011 ng kanilang titulong aklat ng komiks at sumunod sa muling paglunsad noong 2016 ng pagpapatuloy nito. Bagaman, muli siyang pinagtibay bilang nakaraang kasapit ng Teen Titans.

Natamo ng karakter ang mas malaking bisibilidad bilang tinampok na karakter noong unang bahagi ng dekada 2000 sa animasyong serye ng Cartoon Network na *Teen Titans*, at unang lumabas ang bersyong *live-action* sa parehong panahon sa seryeng pantelebisyon na *Smallville*. Nabuo sa mga pagpapalabas na ito ang pagtaas ng katanyagan ni Cyborg sa DC Comics mula 2011 pataas. Sa kalaunan, unang lumabas sa pelikulang *live-action* ang karakter sa *Batman v Superman: Dawn of Justice*  (2016) na ginampanan ni Ray Fisher, at muling ginampanan ang karakter bilang pangunahing karakter sa *Justice League* (2018) bilang bahagi ng DC Extended Universe. Kasama sa kontrata ni Fisher ang opsyon para sa mga hinaharap na mga pelikula, kabilang ang solong *Cyborg* na pelikula. Noong 2019, inangkop muli ang karakter para sa animasyon na *Young Justice: Outsiders*, at lumabas din sa *live-action* na seryeng web na pantelebisyon na *Doom Patrol* na ginampanan ni Joivan Wade.

## Mga sanggunian
Kategorya:Mga karakter ng DC Comics
Deadshot

Si **Deadshot** (**Floyd Lawton**) ay isang kathang-isip na karakter na lumalabas sa Amerikanong komiks na nilalathala ng DC Comics. Nilikha nina David Vern Reed, Lew Schwartz, at Bob Kane, unang lumabas ang karakter sa *Batman* #59 (Hunyo–Hulyo 1950). Napakahusay niyang *sniper* o isang mamaril na nakatago na regular na ipinagyayabang na hindi siya nagmimintis sa target, at kadalasang tinuturing pinakamahigpit na mamamatay-tao sa DC Universe. Kalaban ni Deadshot ang *superhero* na si Batman at kabilang sa mga pinagsamang mga kalaban na binubuo sa kanyang mga tala ng mga taong tampalasan. Bagaman isinasalarawan bilang isang kontrabida o *supervillain*, naisasalarawan din siya minsan bilang isang *antihero*.
## Mga sanggunian
Kategorya:Mga karakter ng DC Comics
Deathstroke

Si **Deathstroke** (**Slade Joseph Wilson**) ay isang kathang-isip na *supervillain* na lumalabas sa Amerikanong komiks na nilalathala ng DC Comics. Nilikha nina Marv Wolfman at George Pérez, unang lumabas ang karakter sa *The New Teen Titans* #2 noong Disyembre 1980 bilang Deathstroke the Terminator. Kadalasan siyang sinasalarawan bilang asesino at mortal na kaaway ng Teen Titans, partikular si Dick Grayson; nagsilbi din bilang kalaban ng ibang bayani ng DC Universe, tulad nina Batman, Green Arrow, at ng Justice League. Ama siya nina Joe, Rose at Grant Wilson.

Nakaranggo ang karakter sa ika-24 na Pinakamagagaling na Kontrabida sa Lahat ng Panahon ng magasin na *Wizard*, at ang ika-32 Pinakamagaling na Kontrabida sa Komiks sa Lahat ng Panahon ng IGN. Sa kalahatan, nagkaroon siya ng adapsyon sa iba't ibang anyo ng midya, kabilang ang proyektong may kaugnayan kay *Batman*; at ang seryeng animasyong *Teen Titans*, kung saan si Ron Perlman ang nagboses sa kanya. Sa totoong-tao o *live-action*, gumanap bilang Deathstroke si Manu Bennett sa palabas pantelebisyon ng The CW na *Arrow*; si Esai Morales sa serye ng DC Universe na *Titans*; at si Joe Manganiello sa DC Extended Universe, simula noong kameyo niya sa pelikula noong 2017 na *Justice League*.

## Mga sanggunian
Kategorya:Mga karakter ng DC Comics
Blue Beetle

Ang **Blue Beetle** ay ang pangalan ng tatlong kathang-isip na *superhero* na lumalabas sa Amerikanong komiks na nilalathala ng iba't ibang mga kompanya simula pa noong 1939. Ang kamakailan lamang kompanya na nagmamay-ari kay Blue Beetle ay ang DC Comics na binili ang karapatan sa karakter noong 1983, gamit ang pangalan ng tatlong natatanging karakter sa paglipas ng mga taon.

Nalikha ang orihinal na Blue Beetle ng Fox Comics at sa kalaunan ay naging pagmamay-ari ng Charlton Comics. Si **Dan Garret** (binaybay sa kalaunan bilang Dan Garrett) ang unang Beetle, na unang nakuha ang higit-sa-taong kapangyarihan mula sa isang natatanging bitamina, na napalitan sa kalaunan ang pagkuha ng kapangyarihan mula sa isang "sagradong scarab." Hindi lamang naitampok ang orihinal na Blue Beetle sa sariling komiks nito kundi pati na rin sa seryeng pang-radyo.

Ang ikalawang Blue Beetle, nilikha ng Charlton at kinuha ng DC Comics sa kalaunan, ay humalili kay Dan Garrett at nakilala bilang si **Ted Kord**. "Tumalon" si Kord sa DC Comics *universe* noong *Crisis on Infinite Earths* kasama ang ilang ibang mga karakter sa Charlton Comics. Bumida sa kalaunan ang ikalawang Blue Beetle sa kanyang sariling 24 isyung komiks. Hindi kailanman nagkaroon ng higit-sa-taong kapangyarihan si Kord subalit ginamit ang agham upang makagawa ng iba't ibang kagamitan upang makatulong ito sa kanyang paglaban sa krimen. Naging kasapi siya ng Justice League of America at namatay sa kalaunan noong *crossover* na *Infinite Crisis* ng DC Comics.

Si **Jaime Reyes** ang ikatlong Blue Beetle na nilikha ng DC Comics, na isang tinedyer na natuklasan na ang orihinal na scarab ni Blue Beetle ay nagbabagong-anyo sa isang kasuotang pandigma na pinapahintulot siyang labanan ang krimen at maglakbay sa kalawakan. Sa paglipas ng mga taon, naging kasapi si Reyes ng Teen Titans at bumida sa dalawang Blue Beetle na serye ng komiks. Sa "New 52" *reboot* ng DC Comics noong 2011, si Jaime Reyes ang pangunahing karakter ng Blue Beetle, na paminsan-minsang binabanggit ang mga nakaraang bersyon. Bagaman, sa mga sumunod na pagpapatuloy na rebisyon na "DC Rebirth", napanumbalik ang mga nakaraang bersyon.

## Kasaysayan ng paglalathala
Unang lumabas ang orihinal na Blue Beetle, si Dan Garret, sa *Mystery Men Comics* #1 (nakapetsa ang pabalat noong Agosto 1939) ng Fox Comics, na ginuhit ni Charles Nicholas Wojtkoski (bilang Charles Nicholas); bagaman pansamantalang krinedito ng Grand Comics Database si Will Eisner bilang manunulat.

Noong kalagitnaan ng dekada 1950, nagsara ang Fox Comics at ibinenta ang plato ng imprenta sa ilang mga kuwento na tinatampukan ni Blue Beetle sa Charlton Comics. Naglathala ang kompanyang iyon ng ilang kalat-kalat na pakikipagsapalaran ng bersyong Ginuntuang Panahon ng karakter bago binago ang bayani noon 1964.

## Mga sanggunian
Kategorya:Mga karakter ng DC Comics
Elongated Man

Si **Elongated Man** (**Randolph "Ralph" Dibny**) ay isang kathang-isip na karakter, isang *superhero* na lumalabas sa komiks mula sa Estados Unidos na nilalathala ng DC Comics. Una siyang lumabas sa *The Flash* #112 (Mayo 12, 1960).

Nanalo ang karakter at nagkaroon ng nominasyon para sa ilang mga parangal sa loob ng mga taon, kabilang ang pagkapanalo sa *Alley Award* noong 1961 para sa "Pinakamahusay na Pansuportang Karakter."

## Kasaysayan ng paglalathala
Nilikha si Elongated nina John Broome (panulat) at Carmine Infantino (guhit), kasama ang mahalagang kontribusyon mula sa patnugot na si Julius Schwartz, na nais ang bagong suportang karakter para kay Flash. Inihayag ni Julius Schwartz na nilikha lamang si Elongated Man dahil hindi niya napagtanto na mayroon nang Plastic Man hinggil sa pagkakaroon nito ng karapatan na nakuha ng DC noong 1956 (kasabay ang iba pang pagmamay-ari ng Quality Comics). Bagaman, nabanggit nina Infantino at Murphy Anderson (tagapagtinta) na hindi niya ginamit ang karakter bilang isang reperensya para sa ano pa man.

## Mga sanggunian
Kategorya:Mga karakter ng DC Comics
Flash (komiks)

Si **Flash** (o **The Flash**) ay pangalan ng ilang mga superhero na lumalabas sa komiks mula sa Estados Unidos na nilathala ng DC Comics. Nilikha nina Gardner Fox (panulat) at Harry Lampert (guhit), lumabas ang orihinal na Flash sa *Flash Comics* #1 (petsa ng pabalat ay Enero 1940; petsa ng paglabas ay Nobyembre 1939). Binansagang "Scarlet Speedster", lahat ng pagkakatawang-tao ni Flash ay mayroong higit-sa-taong bilis o *super speed*, na kinabibilangan ng kakayahang tumakbo, gumalaw at mag-isip ng ubod ng bilis, gumamit ng mga *superhuman reflex*, at paglabag sa ilang mga batas ng pisika.

## Mga sanggunian
Kaurian:Mga karakter ng DC Comics
Green Arrow

Si **Green Arrow** ay isang kathang isip na *superhero* na lumalabas sa komiks na nilalathala ng DC Comics. Nilikha ni Mort Weisinger at dinisenyo ni George Papp, una siyang lumabas sa *More Fun Comics* #73 noong Nobyembre 1941. **Oliver Jonas Queen** ang kanyang tunay na pangalan, na isang mayamang negosyante na may-ari ng Queen Industries at kilala bilang isang tanyag na indibiduwal sa Lungsod ng Star. Ginagamit niya ang posisyon na ito upang itago ang katotohanan na siya si Arrow. Minsan, ipinapakita siya na tulad ng karakter ni Robin Hood, isang arkero si Green Arrow na ginagamit ang kakayahan upang labanan ang krimen sa kanyang tahanang lungsod ng Star at Seattle, gayundin na kasama ang ibang mga *superhero* ng Justice League. Bagaman hindi masyadong madalas sa mga makabagong kuwento, nilalabas niya ang mga iba't ibang uri ng panang panloko o *trick arrow* (sa makabagong panahon, tinutukoy ito bilang mga "panang may espesyalidad" o "*specialty arrow*") na may iba't ibang natatanging ginagawa, tulad ng pandikit, eksplosibong tulis, pansunggab na kawit, granada, gas na panluha, at kahit mga pana ng kryptonite na ginagamit para sa iba't ibang natatanging situwasyon. Noong una siyang lumabas, umaandar si Green Arrow sa maraming paraan bilang isang analogo na may temang arkero ng napakasikat na karakter na si Batman, ngunit ginawa siya ng mga manunulat ng DC sa kalaunan bilang ang boses ng makakaliwang politika upang ipagkaiba siya sa karakter ni Batman.
## Mga sanggunian
Kategorya:Mga karakter ng DC Comics